 Zugliget Óvoda, 1125 Budapest, Zalai út 2.  ****

**Tisztelt Szülők!**

Levelemmel szeretném tájékoztatni Önöket az alábbiakról:

Betegségek miatt 2018. **január 31. február 02. 7. 9.** **az úszás elmarad**, ezt természetesen későbbi időpontban pótolni fogjuk.

**Február 01. 16:30 Szülői értekezletet** tartunk a **Piros csoportban**, melyre szeretettel várjuk az érdeklődőket.

**Február 05-09-**ig **Farsang**olunk az óvodában. A csoportok tematikája követhető a faliújságon.

**Február 07.** 17:00 A Jókai Klubban SZÜLŐI fórum-ot tartanak a Hunniareg Pedagógiai Intézet Nonprofit Kft. szervezésében, a leendő óvodások szüleinek, **„Óvodakóstolgató”** címmel. Melyre szeretettel várunk minden kedves érdeklődőt.

**Téma:** Ismerkedés a kerület óvodáival, tájékoztatás a hegyvidéki óvodák beiratkozási lehetőségeiről, az óvodába lépés feltételeiről.

**Február 09-**én, **Kisze báb égetés** a Zugliget Óvodában.

**Program:** Fél 11-kor gyülekeznek a gyerekek az udvaron, majd az óvodát körbe járva, a Kisze bábot elégetve, énekelve, mondókázva búcsúztatjuk a telet.

Erre az alkalomra szeretettel várjuk a szülőket!

**Február 15.** 17:00 **BEISKOLÁZÁSI SZÜLŐI FÓRUM** a Városmajori Gimnázium és Kós Károly Általános Iskola Dísztermében (1122 Budapest, Városmajor u. 71.)

A Közép-Budai Tankerületi Központ szervezésében általános tájékoztatót tartunk a XII. kerületi iskolák **leendő 1. osztályos tanulóinak és szüleiknek**.

**Február 17**-én, szombaton kerül megrendezésre a Hegyvidéki Szabadidősport Nonprofit Kft szervezésében a X. Jubileumi **„Fitt leszel, ha itt leszel!”** játékos sportverseny.

Az esemény helyszíne: **MOM Sport sportcsarnok**.

Óvodák regisztrációja a sportcsarnok bejáratánál: 10.00-től (póló+ingyenes uszoda belépő, kupon átvétel)

Óvodások versenye: 11.00-12.00

Csapatösszeállítás: 12 fő gyerek + 2 fő felnőtt

Díjazás: Minden résztvevő aranyérmet és csokoládét kap

Díjkiosztás: 12.00

Az eseményről a helyi média készít írásos és képes beszámolót.

A kísérő szülők és pedagógusok a kupon ellenében egyszeri alkalommal február 18-26-ig a következő időpontokban: • Hétköznap: 6.00-7.30 és 17.00-21.30 • Hétvégén: 8.00-18.30 ingyen használhatják a Hegyvidéki Szabadidősport Nonprofit Kft. uszodáját. (1122 Budapest, Városmajor utca 29.)

A nagycsoportos óvónőknél lehet jelentkezni, részvételükre feltétlen számítunk!

**Február 22.** 9:00 a Habakuk Bábszínház előadása a tornateremben. A belépőket az óvoda alapítványa finanszírozza. Az előadás címe: A három kismalac

**Ezúton is kérjük és köszönjük, hogy adójuk 1 %-val, és egyéni felajánlásaikkal támogatják az óvodánk alapítványát!**

**Számlaszám: 11712004-20171065**

**Üdvözlettel:**

**Mári Gáborné Zita**

**óvodavezető**